Poreski obveznik je bio u reprogramu, ali je usled nepoštovanja istog izbačen i doneto mu je rešenje o ukidanju. Reprogram je sklopio podnošenjem zahteva, a nije mu bila urađena opomena, već je samoinicijativno podneo zahtev-nije po opomeni. Da li nakon donošenja rešenja o ukidanju odmah donositi rešenje o prinudnoj naplati (reprogram je bio bez sredstava obezbeđenja) ili mu prvo poslati opomenu? – MED III\nPoreski obveznik je bio u reprogramu, ali je usled nepoštovanja istog izbačen i doneto mu je rešenje o ukidanju. Reprogram je sklopio podnošenjem zahteva, a nije mu bila urađena opomena, već je samoinicijativno podneo zahtev-nije po opomeni. Da li nakon donošenja rešenja o ukidanju odmah donositi rešenje o prinudnoj naplati (reprogram je bio bez sredstava obezbeđenja) ili mu prvo poslati opomenu?\nU sporazumu, odnosno u rešenju o odlaganju plaćanja dugovanog poreza obavezno se unosi upozorenje poreskom dužniku da će, ako odloženi dug ne plaća u rokovima iz sporazuma, odnosno rešenja, ili ukoliko u periodu za koji je odloženo plaćanje dugovanog poreza ne izmiri tekuću obavezu, osim u slučaju ako je podneo zahtev za odlaganje plaćanja te tekuće obaveze, nadležni poreski organ po službenoj dužnosti poništiti sporazum, odnosno ukinuti rešenje i odmah pristupiti naplati, koja će se, vodeći računa o efikasnosti naplate, naplatiti iz datog sredstva obezbeđenja, odnosno u postupku prinudne naplate poreskog duga, saglasno odredbama člana 74. stav 7. Zakona o poreskom postupku i poreskoj administraciji.\nAko se dospeli, a neplaćeni poreski dug naplaćuje iz sredstva obezbeđenja naplate, ne donosi se rešenje o prinudnoj naplati, već se samo obaveštava poreski obveznik da će se pristupiti prinudnoj naplati dospelog, a neplaćenog poreskog duga iz datih sredstava obezbeđenja naplate u skladu sa zakonom.\nZa poreske dužnike kojima je odobreno odlaganje plaćanja dugovanog poreza za koje prema Zakonu o poreskom postupku i poreskoj administraciji ne treba zahtevati sredstvo obezbeđenja niti ispunjenje uslova iz Uredbe o bližim uslovima za odlaganje plaćanja poreskog duga, (član 74. stav 6. Zakona o poreskom postupku i poreskoj administraciji), u rešenje o odlaganju plaćanja dugovanog poreza obavezno se unosi upozorenje poreskom dužniku da će, ako odloženi dug ne plaća u rokovima iz rešenja, ili ukoliko u periodu za koji je odloženo plaćanje dugovanog poreza ne izmiri tekuću obavezu, osim u slučaju ako je podneo zahtev za odlaganje plaćanja te tekuće obaveze, nadležni poreski organ po službenoj dužnosti ukinuti rešenje i dospeli a neplaćeni poreski dug naplatiti u postupku prinudne naplate nad obveznikom, saglasno odredbama člana 74. stav 9. Zakona o poreskom postupku i poreskoj administraciji. Prinudna naplata se sprovodi iz predmeta prinudne naplate propisanih članom 84. Zakona o poreskom postupku i poreskoj administraciji.\nPrema navedenom, nakon donošenja rešenja o ukidanju rešenja o odlaganju plaćnja dugovanog poreza donosi se obaveštenje, kao poreski akt kojim se poreski obveznik obaveštava o daljem toku postupka naplate. Bez obzira da li je doneto rešenje o odlaganju plaćanja dugovanog poreza na rate sa sredstvom obezbeđenja ili bez sredstva obezbeđenja, nakon donošenja rešenja o ukidanju rešenja o odlaganju plaćnja ne donosi se opomena već se obaveštenjem poreski obveznik obaveštava da će se otpočeti postupak prinudne naplate u skladu sa zakonom.


Košarka Trebinje Hercegovina Sport\nPostavio: eTrebinje Ponedjeljak, 07.09.2020. 0\nIzvor: Piše: Nikolina Sudar/www.hercegovinapromo.com\nU životu je bitno imati cilj. Sve dok imate cilj i dajete sve od sebe da bi ga postigli, vi zapravo živite. Dvije sestre, Sara i Ana gađajući u koš teže ka svojim snovima, da zajedno istupe na teren i na njemu ostave svoje srce igrajući košarku.\nSara i Ana Milanović, ponos svojih roditelja i grada Trebinja, košarkaškom loptom iscrtavaju svoje snove i svakom novom trojkom žive slobodu.\nOdrastajući uz dvojicu starije braće, koja su se takođe bavila košarkom, Sara je odlučila da im parira. Uhvativši brata za ruku, imala je devet godina kada je otišla na prvi trening. Onog trenutka kada je uzela košarkašku loptu u ruke shvatila je da je neka posebna sila veže za ovaj sport, zavoljela je košarku. A kako se mlađe sestre ugledaju na starije, petogodišnja Ana je posmatrajući sestru krenula njenim stopama.\nSvoje početke i uspjehe Sara je ostvarila kao prvotimac u ŽKK Leotar 03. Nastupala je za kadetsku i juniorsku reprezentaciju BiH. Prošle sezone Milanovićeva je igrala za Feniks u okviru Prve lige RS.\n„U Leotaru sam bila sve do ove sezone, gdje sam i osvojila brojne medalje i pehare. Ove sezone sam odlučila da se prepustim novom izazovu i sada igram za OKK „Feniks“ iz Banja Luke u okviru prve lige BiH“, istakla je Milanovićeva.\nSvoja iskustva u novom klubu podijelila je sa nama, gdje je navela da je za sada zadovoljna uslovima kao i samim timom.\n„Dobro sam se uklopila, to je moj tim, moje djevoke. Mi smo kao jedno i imamo visoke ciljeve. Očekujemo „play off“ ali zašto ne i pobjedu. Trudimo se, dajemo sve od sebe i mislim da to i zaslužujemo“, podijelila je sa nama svoja očekivanja.\nKada smo joj pomenuli bivšu ekipu, Sara nije krila emocije, te nam je rekla da nije svejedno odvojiti se od ekipe sa kojom je provela jedanaest godina, ali da svaki igrač mora biti spreman na odlazak.\n„Toliko uspomena me veže za moj matični klub, ali svaki sportista mora da teži ka boljem. Odlaskom se učimo prilagođavati svim okolnostima, usavršavamo se i stičemo nova iskustva“, rekla je Milanovićeva.\nSarina mlađa sestra Ana, njen ponos ali i mlada nada srpske košarke, igra za reprezentaciju Srbije. Sara nam je otkrila da Ana svoju karijeru nastavlja u Crvenoj Zvezdi.\nMilanovićeve imaju svoj cilj, a to je da zajedno igraju i svoje uzbuđenje dijele na terenu.\n„Teško mi je što je sestra otišla na jednu a ja na drugu stranu. Cilj nam je da se ponovo sastanemo i igramo zajedno“, navela je Sara.\nSmatraju da je košarka postala jako važna u njihovom životu, to je nešto što ih povezuje, čini jačim i hrabrijim. Jedna drugoj su uzor i podrška.\nMladima poručuju da pronađu sebe, da budu uporni i teže ka zacrtanim planovima i bez obrzira na uspone i padove da nikada ne odustaju.\nUtorak, 01.12.2020. 47\nUtorak, 01.12.2020. 186\nUtorak, 01.12.2020. 78\ntrebinjeana milanovićkošarkasestreSara Milanović


Ministar Crnadak dodijelio diplomatski pasoš BiH Pjaniću, ali i reprezentativki Srbije – Sport Centar Ministar Crnadak dodijelio diplomatski pasoš BiH Pjaniću, ali i reprezentativki Srbije – Sport Centar\nZbog istrajnosti i požrtvovanosti u borbi protiv rijetke Laforine bolesti, diplomatski pasoš je dobila i poznata banjalučka doktorica Snježana Gajić, kao i njena saradnica doktorica Sara Petković, prenosi N1.\nPasoše će zbog humanitarno-sportskog rada dobiti i fudbaler Juventus i reprezentativac BiH Miralemu Pjaniću, ali i reprezentativka Srbije u odbojci Bilećanka Tijani Bošković.\nOvo je prvi put da ministar Crnadak, za dvije godine i devet mjeseci mandata, po diskrecionom pravu dodjeljuje diplomatske pasoše.\nPjaniću će ovog vikenda biti uručen pasoš, a Crnadak ističe i da se i on uključio u ovu akciju. Reprezentativac BiH će početkom naredne godine prirediti humanitarnu večeru na kojoj će prisustvovati fudbaleri njegovog matičnog kluba i njihove kolege iz Italije.\nigor crnadakmiralem pjanictijana boskovic\nPjanić utučen nakon poraza: Tužni smo, morali smo bolje i agresivnije\nMiralem Pjanić na konferenciji za medije pred utakmicu u Madridu govorio na bosanskom jeziku\nPjanić i Juventus na teškom gostovanju, Schalke dočekuje favorizovani City


U Moskvi sastanak na visokom nivou: Srpski general kod ruskog kolege o vojnoj saradnji - 24.08.2020, Sputnik Srbija\nU Moskvi sastanak na visokom nivou: Srpski general kod ruskog kolege o vojnoj saradnji\nNačelnik Generalštaba Vojske Srbije general Milan Mojsilović sastaće se danas u Moskvi sa svojim kolegom, načelnikom Generalštaba Oružanih snaga RF Valerijem... 24.08.2020, Sputnik Srbija\n© Ministarstvo odbraneMilan Mojsilović i Valerij Gerasimov\nNačelnik Generalštaba Vojske Srbije general Milan Mojsilović sastaće se danas u Moskvi sa svojim kolegom, načelnikom Generalštaba Oružanih snaga RF Valerijem Gerasimovim. Teme planiranih razgovora trebalo bi da obuhvate pitanja dosadašnje vojne saradnje.\nSrbija će u okviru vojno-tehničke pomoći dobiti od Rusije 30 tenkova T-72B-3 i 30 modernizovanih lakih oklopnih vozila BRDM-2, od kojih su neki već stigli u našu zemlju.\n23 Avgust 2020, 21:30\nPodsetimo, dogovor o isporuci lovaca MiG- 29, tenkova i oklopnih vozila postigli su 2016. godine predsednik Srbije Aleksandar Vučić i ruski ministar odbrane Sergej Šojgu. Avioni su predati Srbiji 20. oktobra 2017. godine, na Dan oslobođenja Beograda u Drugom svetskom ratu.\nDelegacija Vojske Srbije, na čelu sa generalom Milanom Mojsilovićem, boravi u Rusiji gde je prisustvovala otvaranju Međunarodnih vojnih igara i forumu „Armija-2020“, najvećoj izložbi oružja, municije, vojne i specijalne tehnike i opreme u svetu, na kojoj je više od 1.500 kompanija izložilo preko 28 hiljada eksponata – oružja, vojne i specijalne tehnike.\nGeneral Mojsilović je izrazio žaljenje što zbog nedostatka vremena nije uspeo da obiđe i vidi sve ono što, kako je rekao, „Armija" može da pokaže. Na pitanje koje naoružanje je na njega ostavilo najjači utisak, general je rekao:\n„Definitivno je oklopno mehanizovani deo dominantan - to su složeni borbeni sistemi, a takođe i vazduhoplovstvo ima čime da izađe pred svet. To su neka savremena tehnička rešenja koja zaista impresioniraju, ako ništa drugo ono makar kad čitate“, rekao je general.\nGeneral Mojsilović je ocenio da je forum „Armija“ dobra prilika da se sagledaju i pravci razvoja naše odbrambene industrije.\n„Ovo je dobra prilika da se komparativno pogledaju mnoge stvari što radi naša odbrambena industrija i mogu da kažem da imamo dobar pravac, da su naše ambicije koje su pretočene u određena tehnološka rešenja na dobrom putu i ne bismo se postideli čak i da naša sredstva ovde izložimo i da se ravnomerno takmičimo sa drugima.Naravno, ovo je i prilika da i mnoge druge zemlje ne samo vide gde stoje, nego da jednostavno možda i svoja, uslovno rečeno, opremanja usmere u nekom savremenom pravcu“, rekao je general Mojsilović.\nForum „Armija“, koji će trajati do 29. avgusta, ove godine se održava na oko 70 lokacija u različitim regionima Rusije, a glavni program se održava u parku „Patriot“, na vojnom poligonu „Alabino“, aerodromu „Kubinka“ i jezeru Komsomoljsko, na šezdesetak kilometara od Moskve. Ukupna površina statičke ekspozicije iznosi 320 hiljada kvadratnih metara, što je za 60 hiljada kvadrata više nego prošle godine.\nMojsilović obišao srpske tenkiste na Međunarodnim vojnim igrama: Nadamo se finalu /foto/


Filmovi o Požarevcu Danila Stanimirovića - Boom93\nMladi filmejker iz Požarevca Danilo Stanimirović, čije filmove gledaoci mogu pogledati večeras, kaže za Boom 93 da je „Bambilend“ njegov najuspešniji film. Premijeru je imao u čuvenom bioskopu „Anthology film Arhives“ kog su osnovali veliki filmski autori i koji su, kako sam kaže, roditelji ekperimentalnog art house i alternativnog filma.\n„Bambilend je najupešniji film, najviše je proputovao. I to je bio prvi studentski film, produkcijski malo složeniji u odnosu na one prethodne srednjoškolske radove. To je film posvećen Bambilendu, jer živeo sam i odrastao na tom Bambilendu i provodio vreme u njemu i pre i posle zatvaranja. I onda osim toga što je vizuelno, mislim estetski jako inspirativan, vezuje se za njega mnogo priča i mnogo značenja i mnogo motiva i onda sam jednostavno osećao da moram da snimim nešto tu. Nastao je taj scenario za igrani film u kome je Bambilend zapravo lik na neki način.“\nPosebna činjenica za Danila je da je samo tri nedelje nakon što je bila projekcija Bambilenda u Njujorku, u tom bioskopu bila organizovana retrospektiva filmova Dušana Makavejeva.\nBambilend je visoko nagrađivani kratkometražni film. Prikazivan na preko 70 festivala širom sveta i osvojio brojne nagrade. Govori o Strahinji, mladom glumcu koji radi kao klovn na dečijim rođendanima. Ne bi li povratio sećanje na detinjstvo koje je proveo u Bambilendu, Strahinja dolazi u svoj rodni grad.\nBarili je prvi dokumentarni film autora, koji govori o čuvenom požarevačkom horu Barili, portretišući istovremeno njegov dom zgradu Načelstva u Požarevcu. Premijeru je imao na festivalu dokumentarnog film Slobodna Zona.\nCrveno je prvi igrani film Danila Stanimirovića koji je osvojio brojne nagrade na mnogim festivalima srednjoškolskog filma u regionu. Govori o odrastanju u Požarevcu u tinejdžerskom periodu.\nSeobe su nastale u produkciji DokuFesta iz Prizrena gde su imale i svetsku premijeru, a zatim su prikazivane na mnogobrojnim festivalima na Balkanu. Seobe portretišu selo Sirakovo u blizini Požarevca i govore o stalnom fenomenu selidbi koje su vezane za ovaj kraj.\nProkop je jedini film koji nije direktno vezan za Požarevac. Ali se ovaj film ekskluzivno prikazuje odmah nakon premijere koju je imao na nedavno završenom Beldocs festivalu.\nDanilo Stanimirović je mladi filmejker iz Požarevca. Njegov kratki dokumentarni film SEOBE 2017. godine producirao je i premijerno prikazao DokuFest iz Prizrena nakon čega je prikazan na festivalima širom Balkana. Sledeće godine je pobedio takmičenjima EU Film Contest i EU Film Challenge, što ga je odvelo na Kanski i Venecijanski Filmski Festival. Takođe 2018. je osvojio nagradu za najbolji Pič na Four River Film Festivalu za svoj kratki projekat Bambiland, koji je premijeru imao 2019. godine u Anthology Film Archives bioskopu u Njujorku, nakon čega je prikazan na više od sedamdeset festivala širom sveta i osvojio brojne nagrade.\nOd 2021. godine je alumni Sarajevo Talents Campus-a.\nIntervju sa Danilom Stanimirovićem možete pogledati u sredu, 29. septembra.\nOznakeBambilend Barili Crveno Danilo Stanimirović Filmovi Požarevac Prokop Seobe\nRužić: U 74 odsto škola nema nijednog odeljenja ni sa jednim zaraženim učenikom


BioNike DEFENCE B-LUCENT DROP-ON FOCUS Losion za lokalizirane hiperpigmentacija | Online Ljekarna Prima Farmacia\nPočetna Proizvodi KOZMETIKA Njega lica Hiperpigmentacija BioNike DEFENCE B-LUCENT DROP-ON FOCUS Losion za izbjeljivanje lokaliziranih hiperpigmentacija 15ml\n2622694 BIONIKE Hiperpigmentacija https://ljekarne-prima-farmacia.hr/upload/catalog/product/24585/defence-b-lucent-drop-on-focus-15ml-1-_6207b118c421c.jpg\nBioNike DEFENCE B-LUCENT DROP-ON FOCUS Losion za izbjeljivanje lokaliziranih hiperpigmentacija 15ml\n2622694 BIONIKE BioNike DEFENCE B-LUCENT DROP-ON FOCUS Losion za izbjeljivanje lokaliziranih hiperpigmentacija 15ml Hiperpigmentacija https://ljekarne-prima-farmacia.hr/upload/catalog/product/24585/defence-b-lucent-drop-on-focus-15ml-1-_6207b118c421c.jpg Dodaj u košaricu\nDefence B-LUCENT DROP-ON FOCUS ciljana je njega za kožu s lokaliziranim tamnim mrljama (pjege od sunca, staračke pjege ili tamne mrlje različitih uzroka), a ima dvostruki učinak:\nalfa- i poli-hidroksi kiseline potiču obnovu površinskog sloja kože\nkompleks sastojaka za posvjetljivanje smanjuje vidljivost tamnih mrlja.\nAplikator omogućava precizno doziranje i nanošenje proizvoda točno na tamnu mrlju.\nNačin primjene: Na prethodno očišćenu kožu nanijeti kap proizvoda izravno na mrlju. Nanosi se direktno na kožu ili na pamučni štapić, a potom na lokaliziranu hiperpigmentaciju.\nIzbjegavati nanošenje na dijelove kože bez tamnih mrlja, područje oko očiju i usana. Koristiti navečer, uz izbjegavanje sunčevih zraka.


Na granici sjećanja 2019/07/27\nOvogodišnji Mimar mira osnivačima Cidoma\nCidom je u imenima svojih osnivača dobio priznanje "Mimar Mira" Centra za mir i multietničku saradnju Mostar.\n"Mimari mira" su Tibor Vrančić, Zdenko Bošković, Smail Špago i posthumno Ismail Braco Čampara.\nNa slikama familija Ismaila Bracre Čampare i Smail Špago primaju nagradu od Safeta Oručevica, dok Tibor Vrančicći Zdenko Bošković zbog poslovnih obaveza nisu bili u mogucnosti da prisustvuju...\nNa slijedećem linku pogledajte dugogodišnji rad tima Cidoma na prikupljanju dokumenata i fotografije iz istorije grada Mostara.\nMimari mira, osnivači Cidoma:\nBraco, Tibor, Smajo, Zdena\ni članovi Cidom tima, Mirsad Lakišić, Emina Redžić Muftić i Armin Džabirov,\nsa punim doprinosom u radu Cidoma:\nMirza, Emica, Armin


Kako se roboti sporazumevaju? - 26.08.2017, Sputnik Srbija\nRobotika je oblast nauke koja se danas razvija najvećom brzinom. Svake godine stručnjaci kreiraju napredne mašine koje, između ostalog, mogu da komuniciraju... 26.08.2017, Sputnik Srbija\n10:40 26.08.2017 (Osveženo: 02:54 26.08.2021)\nRoboti uglavnom šalju jedni drugima signale putem vaj-faja ili blututa, ali te tehnologije mogu da prenesu samo ograničeni broj signala, prenosi ruski portal „Popmeč“.\nU međuvremenu, naučnici sa instituta robotike „Karnedži Meloun“ smislili su novi softver koji omogućava mašini da razume poziciju tela i kretanje ljudi.\nJaser Šejh, jedan od stručnjaka uključenih u projekat, rekao je da će te metode stvoriti nove načine komunikacije između ljudi i robota, kao i da će roboti imati priliku da bolje razumeju svet oko sebe.\nSposobnost prepoznavanja ljudskog pokreta, na primer, živim bićima će olakšati komunikaciju sa računarima tako što će im jednostavno pokazivati na određene stvari.\nRoboti takođe uče „hemijski jezik“ feromona, koji ljudi teško shvataju, ali ne i insekti. Neki modeli su već sposobni da prate hemikalije ostavljene na njihovim LCD ekranima i koriste ih za navigaciju.


Uskoro elektronske pijace Srbije – AGRO VESTI by agronews.rs\nApr 6, 2020 | agro danas, Aktuelno, Hrana, Poljoprivreda, Prehrambena industrija, Proizvodi, Srbija, Teme, Tržište, Usevi, Vesti\t|\nMinistar poljoprivrede Branislav Nedimović rekao je da će tim stručnjaka pokušati da do kraja nedelje stavi u funkciju “elektronsku pijacu Srbije”, odnosno sistem koji će povezati prodavce, kupce i one koji su spremni da dostave robu, koja sada nije dostupna jer su pijace zatvorene zbog epidemije korona virusa\nMinistar je, gostujući u Jutarnjem programu RTS-a, naveo da se pravi elektronska pijaca za celu Srbiju, gde će povrtari i voćari moći da ponude ono što je na tržištu.\n“Tu ćemo uvezati i one koji žele da kupe, one koji žele da prodaju, ali i one koji će otpremati tu robu od tačke A do tačke B”, objašnjava Nedimović.\n“Ako proizvođač ima nešto u ponudi, on će to da prijavi elektronski. Sa druge strane, imate tražnju. Imamo i dodatnu kategoriju, a to su lica koja su spremna to da prevezu. Imamo i dosta skladištara koji imaju slobodne prostore”, ističe Nedimović.\n“To će biti jedna osnovna verzija, dosta IT stručnjaka radi na ovome. Mi nismo izmišljali toplu vodu, takve platforme postoje”, napominje ministar.\nNedimović je istakao, što se tiče ponašanja poljoprivrednika tokom vanrednog stanja, da su oni ozbiljni heroji našeg vremena i da su dosta disciplinovani.\nIstakao je da se poljoprivrdnici mogu informisati na sajtu Ministarstva, kao i u kol centru gde su ljudi dostupni 24 časa.\nVeterinarski instituti u borbi protiv korona virusa\nNedimović ističe značaj koji naučno-veterinarski instituti širom Srbije imaju u borbi protiv epidemije korona virusa, pošto se u njima obavlja uzorkovanje. Naveo je da u institutu u Batajnici može da se uradi do 800 do 1.000 uzoraka tokom dana, u Nišu 200, u Kraljevu između 180 i 210, u Novom Sadu 200, u Šapcu će moći 150.\nNaučno-veterinarski institut u Šapcu bi trebalo da počne da radi danas, najavio je ministar poljoprivrede.\nTags: elektronska pijaca srbijepandemijapandemija korona virusapovrćevoće\nIzvoz srpske jabuke 2019. bio je vredan 120 miliona dolara, a da li će do kraja godine taj rezultat biti ostvaren za sada je neizvesno zbog posledica pandemije korona virusa\nPandemija korona virusa uticala i na promet žitarica\nPrvo je na pojavu koronavirusa reagovalo međunarodno tržište, poremećajem u potražnji koje je došlo iz Kine, jednog od najvećih svetskih kupaca žitarica i uljarica. Veoma brzo virus je došao do Evrope i do Srbije


FBI 2 godine pratio SVE PORUKE NAŠIH KRIMINALACA, danas otkriveno kako je funkcionisala NEVEROVATNA PODVALA | Afera HRONIKA\nFBI je godinama tajno vodio i kontrolisao kriptovanu aplikaciju za komunikaciju zvanu “Anom” koju koriste kriminalci širom sveta, kako bi prikupljao poruke koje razmenjuju i nadgledao svu njihovu aktivnost! Kako je saopšteno, prikupljeno je više od 20 miliona poruka na više od 11.800 uređaja koje su koristili kriminalci. Ovu akciju nazvali su kodnim imenom “Trojanov štit”\nPreko svog svedoka-saradnika FBI je “Anom” prvo podmetnuo kriminalcima u Austriji kao novu, šifrovanu komunikaciju koju niko ne može da prati, prisluškuje i “uđe u nju”. Skidanje aplikacije se ogromnom brzinom raširilo po ovoj zemlji, a onda vrlo brzo i šire. Ni ne sluteći šta se dešava, više od 10.000 kriminalaca iz preko 90 zemalja skinuli su aplikaciju “Anom”, a kako je objavljeno, ovu aplikaciju najviše su koristili mafijaši iz Nemačke, Španije i Srbije!\nPodsetimo, kriptovane aplikcije za komunikaciju sa pripadnicima klana koristila je kriminalna grupa koju je predvodio Veljko Belivuk zvani Velja Nevolja, ali i svi pripadnici kavačkog klana, na čelu sa Radojem Zvicerom i Slobodanom Kašćelanom!\nNakon hapšenja Belivuka kompanija “Sky ECC” koja je bila apsolutno omiljena među kriminalcima širom sveta, pa tako i među našim, saopštila je da je neko “stvorio lažnu verziju njihove komunikacione aplikacije, učitao je na telefone, a zatim prodao putem ‘neovlašćenih’ kanala”. Tada javnosti nije bilo poznato da iza toga stoji upravo FBI!\nKlan Veljka Belivuka i Marka MIljkovića na ovoj aplikaciji nisu koristili svoj pravi identitet već pseudonime, a inspiraciju za tajna imena pronalazili su u poznatim serijama, filmovima, crtaćima…\n– Svoja kodna imena su vrlo često menjali, neki čak i na dnevnom nivou. Toliko su bili oprezni! Neka od imena na Skaju kojima su se navodno služili su i “Betmen”, “Spajdermen”, “Supermen”, zatim imena starleta, tenisera, fudbalera, glumaca – ispričao je tada izvor upoznat sa slučajem.\nKako je objašnjeno, aplikacija radi po principu da poslata poruka posle čitanja nestane, trajno se uništava, i da zato ne može da bude presretnuta. Međutim, ono što kriminalci nisu znali je da, ukoliko su koristili FBI verziju ove aplikacije, sve poruke dolazile su i njima.\nfOTO: Tanjug i MUP\n← Дарко Младић: Борићемо се за ревизију, отац добро поднео пресуду\nVLADA UBLAŽILA MERE Od danas će Francuzi lakše putovati →\nSUSPENZIJA ODMAH STUPA NA SNAGU: Srbija odlučila: Raskida se ugovor s Nemcima!\n2. фебруара 2020. 2. фебруара 2020. Afera online\t0\nJOŠKA BROZ: .Svi znate za sukob Tita i Staljina, ISTINA JE DA SU BILI PRIJATELJI SVE DO STALJINOVE SMRTI!\n2. септембра 2019. 2. септембра 2019. Gradiša Katić\t0\nSLOM KRALJEVSKE PORODICE: Kraljica u roku od 72 časa odlučuje o sudbini Megan i Harija: Princ spreman da napusti Britaniju!\n12. јануара 2020. 12. јануара 2020. Afera online\t0


Reprezentaciji BiH u futsalu dovoljan remi za prvo mjesto, Švicarska pobjedila Škotsku – Sport Centar Reprezentaciji BiH u futsalu dovoljan remi za prvo mjesto, Švicarska pobjedila Škotsku – Sport Centar\nU prvom susretu 3. kola preliminarne runde kvalifikacija za Svjetsko prvenstvo u futsalu 2020. godine, Švicarska je večeras pred oko 100 gledalaca u Gradskoj areni “Husejin Smajlović” porazila Škotsku s 4:1 (4:0).\nStrijelci za Švicarsku bili su Evangelos Marcoyannakis u 1. i 18., Alessandro Facchinetti u 12, Janik Huber u 18., dok je za Škote jedini strijelac bio Scott Smith u 39. minuti.\nŠvicarska nakon ovog trijumfa ima šest bodova te je izvjesno osigurala drugu poziciju u grupi F i nastavak takmičenja najesen u glavnoj grupoj fazi. To im može ugroziti samo eventualni poraz BiH od Turske u zadnjem meču ovog turnira, koji se večeras igra s početkom u 20.00 sati.\nBiH, naime, ima šest bodova pa bi, u slučaju da večeras ne izgubi od Turske, sigurno bila prva, a Švicarska druga. Čak i u slučaju trijumfa Turske nad BiH, ali koji ne bi bio izražen i tako velikom razlikom, kada bi se zatvorio krug od tri ekipe s po šest bodova BiH bi bila prva.\nBiH je, naime, dobila Švicarsku s čak 7:1 te u prva dva meča ostvarila ukupnu gol-razliku od 17:2, dok Turska ima gol-razliku 6:6. Međutim, u slučaju večerašnje pobjede nad BiH, Turci bi prestigli Švicarsku, koja ima gol razliku 8:10.\nŠvicarci bi u krugu od tri ekipe sa po šest bodova, kada bi odlučivala njihova međusobna gol-razlika, zbog visokog poraza od BiH, vjerovatno bili najslabiji.\nZato bi bh. tim, u slučaju i poraza od Turske s malo golova razlike, gotovo izvjesno završio kao prvi te turnir nastavio kvalifikacijama u oktobru u Dubrovniku (Hrvatska), a Turska bi bila druga te bi išla u Francusku. Škotska je jedina bez bodova i ona turnir završava kao četvrta.\nfutsalfutsal reprezentacija bih\nAladžić najavio gostovanje u Tuzli: Ako budemo kao prošli put, pobjeda ne dolazi u pitanje\nFutsal reprezentacija BiH poražena i u drugoj utakmici prijateljskog turnira u Peskari\nAutor: Anadolija, apr 17, 2019\nFutsal reprezentacija BiH doživjela ubjedljiv poraz protiv aktuelnih svjetskih prvaka\nAutor: FENA, apr 16, 2019\nZakazane utakmice u Peskari: Futsal reprezentacija BiH igrat će protiv Argentine i Italije\nFinalna borba za trofej Kupa: Ekipa Zrinjskog ima prednost, ali očekuje težak posao


14. 06. 2018. Komentari (0)\nPovodom nestanka novinara NUNS i NDNV podsećaju i na Sporazum o saradnji i merama za podizanje nivoa bezbednosti novinara između MUP Srbije, Republičkog javnog tužilaštva i 7 novinarskih i medijskih udruženja koji je potpisan krajem 2016. sa osnovnim ciljem da se uspostavi efikasnija krivičnopravna zaštita novinara.\nNovinar Stefan Cvetković nestao je sinoć, pronađen je njegov automobil sa uljučenim motorom, a očevici su ispričali da su na automobilu bila otvorena vrata i da je pored pronađen njegov ručni sat sa pokidanom narukvicom.\nPodsećamo i da je 19. maja ove godine Stefan Cvetković javno ispričao da je bio šest sati zadržan na administrativnom prelazu Jarinje i da je kasnije od kosovske policije dobio dokument kojim se potvrđuje da je zadržan i ispitivan po nalogu specijalnog tužioca koji vodi istragu o ubistvu kosovskog političara Olivera Ivanovića. Cvetković je tada ispričao da je na Kosovo išao novinarskim poslom, jer, kako je rekao, radi na istraživanju ubistva Olivera Ivanovića, te da je “došao u kontakt sa nekim ljudima koji su im interesantni za istragu”. Nekoliko meseci ranije Cvetković je na konferenciji za novinare izneo tvrdnju da je taj atentat plaćen 40.000 evra.\nU martu 2017. Stefan Cvetković je nepravosnažno osuđen na dve godine i tri meseca zatvora po privatnim tužbama pojedinih funkcionera Srpske napredne stranke. Novinar se žalio na presude a sudski prostupak još nije pravosnažno okončan.\nBeograd-Novi Sad 14.06.2018.


Koliko su sigurni podaci u ″oblacima″ interneta? | TEME | DW | 03.03.2014\nSve više firmi podatke sa svojih računara ne čuva na vlastitim, nego na serverima firmi koje ih čini dostupnim preko interneta. Podaci se nalaze u "cloudu" - internet "oblaku". Da li su tamo i sigurni?\n"Cloud-computing" mnoge stvari čini jednostavnijima. Podaci kompanije se ne nalaze u centralnom računaru firme, nego u "virtualnom oblaku" (cloud: oblak, na engleskom) negdje u internetu. Firma mora jedino da se pobrine da funkcionišu računari na radnim mjestima saradnika, da imaju priključak na internet i dobar antivirusni program. Tako barem funkcionišu stvari u idealnom slučaju.\nMnogi korisnici već koriste "cloud" u privatnom životu. Naprimjer prilikom korištenja e-maila. Vaše e-mail poruke se ne nalaze snimljene na vašem računaru, nego su u serverima provajdera. To je praktično jer vaše e-mail poruke možete pročitati s bilo kojeg mjesta u svijetu gdje imate priključak na internet.\nI dok je to na privatnom planu neproblematično, stvari se mijenjaju kada firme izmjeste svoje podatke u "oblak". Postavlja se pitanje da li provajder koji nudi takve usluge poštuje i propise o zaštiti podataka koji važe u firmi. Da li provajder štiti podatke od neautorizovanog pristupa ili od gubitka?\nMnogi korisnici nemaju pojma gdje se fizički nalaze računari s njihovim podacima, fotografijama, e-mailovima...\n"Kada se podaci nalaze na računarima na teritoriji vaše države onda je to vjerovatno u redu, jer onda važe zakoni te države. Ali, ko Vam može garantovati da je to tako?", pita se Tim Pierson. Ovaj ekspert za informatiku testira internet-mreže velikih preduzeća i to na taj način što vrši hakerske napade na njih, a osim toga školuje i stručnjake za sigurnost tih firmi.\nPierson smatra da bi oni koji snimaju svoje podatke u "cloud" trebalo da imaju i pravo da redovno kontrolišu rad provajdera. To je i danas moguće, ali korisnici usluga za to moraju posebno da plate. Pierson misli da bi kontrolu morali da finansiraju provajderi. Oni bi prvo morali da omoguće da korisnici angažuju nezavisnog stručnjaka koji bi provjerio servere provajdera, ali i da bi mogla da se omogući kontrola elektronskim putem - uz pomoć posebnih programa.\nGdje smjestiti podatke: u "oblak" ili na USB?\nFirme bi u svakom slučaju trebalo da vode računa o tome kome povjeravaju svoje podatke. Ali čak i kod renomiranih provajdera koji nude usluge ovog tipa mogu da se jave slabe tačke u sistemu. To je pokazao Joshua Tiago iz firme Cirosec koja se bavi pitanjima sigurnosti u internetu. On je na konferenciji "IT Defence" koja je održana sredinom februara 2014. u Kelnu otkrio sigurnosni propust u "cloudu" u kojem usluge nudi Microsoft. "Otvorio sam regularan nalog u ovom "cloudu", baš kao što čini bilo koji drugi korisnik, a onda sam to zloupotrijebio u željenu svrhu", kaže Tiago.\nKonkretno, radilo se o opciji koja omogućava da se neki kompjuterski program razvija zajednički u više centara, na više lokacija. Korisnici tu moraju da imaju opciju da testiraju, odnosno pokrenu taj program unutar "clouda". Upravo tu je Tiago pronašao slabu tačku i upozorava: "To je kao i kod vašeg kućnog računara. Nikada ne pokrećite program za koji ne znate odakle dolazi. Microsoft nije razmišljao o tome da bi napadač mogao da iskoristi ovu opciju i na taj način u cloud ubaci virus koji će otvoriti skriveni ulaz do računara firme."\nManje podataka u internetu - više sigurnosti\nTiago je na ovaj način uspio da dođe do podataka drugih korisnika, odnosno drugih grupa korisnika. U realnom slučaju to su mogli biti i podaci drugh kompanija koje su rezervisale svoj "cloud" kod istog provajdera.\nOvaj profesionalni haker stoga upozorava na oprez: "Morate razmisliti koje podatke ste spremni prebaciti u internet." Dakle, kao i u drugim segmentima života, ponekad važi pravilo - što manje to bolje.\nAutor: Fabian Schmidt/Azer Slanjankić\nNjemački savezni ured za sigurnost informatičke tehnologije saopštio je da su ukradeni milioni e-mail adresa, zajedno sa internet lozinkama. Istražitelji su pronašli čak 16 miliona kompromitovanih ID-a i lozinki. (22.01.2014)\nŠljem na glavi, neprobojni prsluk i puška u ruci - to je klasična predodžba o današnjim vojnicima. No, vojnici 21. stoljeća bi se mogli s fronte povući u klimatizirani, tamni podrum - ispred računala. (11.08.2013)\nTagovi Cloud Computing, internet, podaci, sigurnost podataka, IT-Defense, haker, server, oblak u internetu\nZahtjeve za vize obrađuju privatne firme 30.10.2017\nSve češće vanjski saradnici preuzimaju posao prilikom apliciranja za vizu. Mnogi su zabrinuti zbog sigurnosti podataka i potencijalne korupcije.


Ivana Stanković, - Wine Style\nHome/Moj Izbor/Ivana Stanković\nJedna od naših najuspešnijih manekenki, kao predsednica žirija uspešno je privela kraju prvi domaći rijaliti šou program u kojem je među nekoliko stotina prijavljenih devojaka izabrana jedna kao prvi srpski top model. U međuvremenu, Ivana Stanković stigla je da uradi i modne kataloge u Beču i Minhenu, kampanju za nakit u Belgiji, ali i da napravi priličan uspeh na domaćoj književnoj sceni. Autentičnom autobiografskom knjigom Bez daha smestila se u sam vrh najprodavanijih autora izdavačke kuće Laguna. Prvi tiraž rasprodat je u 2.000 primeraka, a Ivana očekuje da će se rasprodati tri izdanja, dodajući da već razmišlja o novim književnim poduhvatima:\n„Polako sam počela da pišem novi roman. Otkriću vam samo da je u pitanju fikcija.“\nStrastveni sam ljubitelj slatke hrane. Doduše, ne jedem slatko onoliko koliko bih želela, ali s obzirom na to da liniju održavam plivanjem i mezoterapijom, neke ustupke sebi zaista, bez ikakvih problema, mogu da napravim. Na primer, da nikako ne odolim tulumbama i beloj čokoladi. Ovu čokoladu sam zavolela još 1987, kada mi ju je tata prvi put doneo iz Nemačke. U to vreme, ova čokolada nije mogla da se kupi kod nas. Sećam se da smo je viđali samo na reklamama u tinejdžerskom časopisu Bravo. Zaista sam izbirljiva po pitanju mesa, s tim što kod mene roštilj uvek ima prođu! Naročito pljeskavice i ćevapi… Iako moram da priznam da ubedljivo najukusnijim smatram meso jastoga, jer ima onu, za mene jednostavno neodoljivu kombinaciju slatkog i slanog ukusa. Kada smo kod te kombinacije ukusa, obožavam i zelenu salatu sa šećerom. Prvi put sam je probala u Nemačkoj i oduševila se! U pauzi najradije prezalogajim nešto od roštilja kod Lokija, a desi mi se i da se odlučim za sladoled od jagode ili neku dobru pitu iz Meka.\nŽao mi je što u Beogradu nema više neobičnijih mesta, poput jednog restorana u kojem sam svojevremeno bila u Majamiju, čiji su zidovi i pod napravljeni od pleksiglasa ispod kojeg se nalazi veliki akvarijum. Zaista neobično i impresivno! Osećala sam se kao da sedim usred okeana. Volela bih da u Beogradu ima i bar jedan running sushibar, ili nešto poput austrijskog lanca suši-restorana Akakiko.\nVolim slatka vina sa manjim procentom alkohola. Uz dobar obrok najbolje mi „legne“ belo vino, a crvena jednostavno ne volim. Inače, bez dvojbe moje omiljeno vino je italijansko – Monte bella guardia, moscato vino spumante aromatico di qualita dolce, koje sam prvi put probala u restoranu Madera. Mislim da domaće etikete, pre svega kvalitetom, bez problema mogu da pariraju stranim. Primat na mojoj listi svakako drže bela vina iz podruma Živković i Radovanović, koja su veoma pitka i ukusna. U posebnim prilikama rado naručim čašu slatkog šampanjca, ali sam uvek otvorena i za sugestije konobara, naročito u mojim omiljenim restoranima.\nUkus vina me često podseti na nešto što mi se pre nekoliko godina dogodilo u San Francisku. Naime, kada sam u tom gradu snimala katalog za čuveni lanac radnji Macy’s, jedan bračni par, inače delimični vlasnici ove marke, poklonili su Evi Hercigovoj i meni, u znak dobre saradnje, vino iz svoje vinarije. Kada sam se iz San Franciska vratila u Njujork zatekla me je vest da je spremačici koja je radila za moju tadašnju agenciju Ford rođendan, pa sam, pošto sam znala da je Argentinka i da sigurno voli dobro vino, odlučila da joj poklonim onu bocu. A onda, na povratku iz Njujorka, zavalim se na svom mestu u avionu i uzmem novine koje su mi bile pri ruci, kad tamo slika onog vina sa cenom – ni manje ni više nego 700 dolara! Svaki dalji komentar je, rekla bih, suvišan. Osim, možda, da je spremačica sigurno bila više nego zadovoljna mojim rođendanskim poklonom.\nMoja tri omiljena restorana su Šaran, Franš i Golub. Ova mesta predstavljaju idealan spoj dobre kuhinje i prijatnog ambijenta. Pod prijatnim ambijentom podrazumevam arhaično i romantično dekorisana mesta, na kojima se osećam ušuškano i zaštićeno. Ne osećam se prijatno u sterilnim, minimalistički uređenim prostorima sa visokim plafonima… Često odem do restorana Tribeca, i to uvek u deo smešten na spratu. Taj ambijent, koji je prepun jarkih boja, smatram jednim od najlepše uređenih enterijera u gradu. Idealnim mestom za popodnevnu kafu sa prijateljicama smatram zemunski kafić Jedro, koji inače ima jednu od najlepših bašta. Uvek je lepo opustiti se i u nekom od kafića na Gardošu, jer se iz svakog pruža neverovatno lep pogled. S obzirom na to da sam sebe opisala kao nepopravljivog slatkokusca, dužna sam vam informaciju gde možete da gustirate ubedljivo najbolje tulumbe u gradu – to je poslastičarnica Lion, u koju su me roditelji vodili još kao devojčicu. Te dobre stare poslastičarnice deo su duha ovoga grada…\nUveče najviše volim da izađem na splav Hua-Hua. Tamo je ubedljivo najopuštenija atmosfera i najbolja klupska svirka, te se provod uvek nekako završi igranjem na stolu. Među splavovima sa savske strane nadraži mi je Skalar. Posle dobrog noćnog provoda, na primer, oko četiri ujutro, nema ničeg lepšeg od toga da stanete u red ispred Lokija na leskovačku pljeskavicu sa kajmakom. A, ako vas interesuje kako bi po mom ukusu trebalo da izgleda idealna romantična večera, odgovor je više nego jednostavan: moj mladić pije pivo, a ja vino uz porciju dobre paste; posle toga odlazimo na splav Hua-Hua, gde nam na uvo sviraju Čudna jada od Mostara grada ili Navali se Šar-planina; a na povratku kući, u kolima slušamo Shade…


“NENO CANTANTE” U KRATKOM ROKU STEKAO POVJERENJE POSLOVNIH PARTNERA – Rožaje Today\nNa ideju da osnuje firmu Neno cantate d.o.o. poznati bh. interpretator pop pjesama Nedžad-Neno Murić došao je u ljeto 2015. godine na jednoj korporativnoj zabavi. Omiljen i cijenjen među bh. publikom, ali i onoj u regionu i dijaspori Neno svoju komunikaciju, osim redovnim nastupima i koncertima, uspješno vodi i preko društvenih mreža na kojima redovno objavljuje svoje spotove i izvodi pjesme poznatih autora. Sa dugogodišnjim iskustvom u šou-biznisu vidio je, kako kaže, određene nedostatke, koji su se uz malo truda i kreativnosti mogli prevazići, a sami eventi podići na viši nivo. Početkom 2016. godine krenuo u novu biznis „avanturu“, o čemu govori za Poslovne novine.\nKoji je bio glavni razlog i ideja vodilja za osnivanje firme?\n„Dugi niz godina bavim se muzikom i ovo pitanje se samo nametnulo. Netom prije osnivanja firme magistrirao sam na Filozofskom fakultetu u Sarajevu. Malo sam razmišljao u kojem pravcu ću usmjeriti svoju karijeru. Mogao sam birati naučno-istraživački rad, ali ljubav prema muzici je prevagnula. Odlučio sam se na osnivanje firme koja će se baviti, između ostalog marketingom i organizacijom evenata, kako bih svojim iskustvom dao doprinos ovoj kreativnoj djelatnosti.“\nKoje to sve usluge Neno cantante d.o.o. nudi i imate li u vidu proširenje poslovanja u budućnosti?\n„Bazirani smo na organizovanje muzičkih zabava i događaja sličnog tipa. Uglavnom za renomirane kompanije. Proširenje poslovanja nam je jedan od ciljeva, tako da ćemo u ovoj godini, siguran sam, uspjeti da realizujemo ideju koja se odnosi na dopunjavanje osnovne djelatnosti, uz svu potrebnu logističku podršku. Trenutno imamo dva stalna uposlenika i veći broj spoljnih saradnika, s tendencijom zapošljavanja još kvalifikovanih ljudi.“\nKada se vratite na vrijeme osnivanja firme i uporedite sa sadašnjim stanjem, koliko ste zadovoljni cjelokupnim poslovanjem? Šta se promijenilo u odnosu na početak?\n„Svaki početak je težak, ali je bitno opstati i vjerovati u svoje ideje. Prije osnivanja firme nisam bio zaposlen. Sada jesam, teče mi radni staž, penziono, socijano. Zdrastveno sam osiguran. To su benefiti zbog kojih se čovjek osjeća sigurnije. U firmi imam obavezu koja me motiviše da uvijek razmišljam i budem aktivan. Na samom početku „Neno Cantante“ nije bila prepoznata kao konkurentna firma. Međutim, kako se obim poslovanja širio sticali smo sve više uglednih klijenata i poslovnih partnera, koji nam danas itekako vjeruju. Firma raste i ima mogućnosti zapošljavanja ljudi koji će kao kolektiv dati doprinos našoj zajednici. Navest ću vam samo jedan primjer: baš u vrijeme najveće krize, koju je izazvala pandemija Corona virusa, primio sam u radni odnos jednog zaposlenika.“\nKakva je za Vašu firmu bila 2019. godina, jeste li ostvarili ili možda nadmašili vaše poslovne ciljeve?\n„Protekla godina je bila uspješna. Od osnivanja do danas, imamo konstantan rast. On nije drastičan, ali ima svoju uzlaznu putanju. U konačnici to je bio naš cilj. Prošle godine plasirali smo se među brzorastuće kompanije, a to smo uspjeli uz puno rada, novih ideja i odricanja, te našoj sposobnosti, da prepoznamo potrebe tržišta.“\nŠta je glavni cilj firme i kakvi su vaši planovi za naredni period?\n„Težit ćemo širenju spektra djelatnosti u okviru firme i raditi na stvaranju ambijenta, koji bi doprinio zapošljavanju što većeg broja ljudi“, ispričao nam je Neno Murić u intervjuu za Poslovne novine.\nRT (poslovne novine)\nPOSLJEDICE PANDEMIJE NA POLJOPRIVREDU I STOČARSTVO U ROŽAJAMA\nURUČENE,,LUČE’ POLUMATURANTIMA OŠ „MUSTAFA PEĆANIN” U ROŽAJAMA


DA LI KUĆNI LJUBIMCI MOGU DA NAM PRENESU KORONU? Evo šta kaže doktor o tome, čime sve mogu da nas ZARAZE i kako da to sprečimo\n05.11.2020. 14:14h 05.11.2020. 16:32h\nZoonoze su infekcije i oboljenja životinja čiji se uzročnici u prirodnim uslovima mogu preneti na čoveka. Genetska karta čoveka je takva da većini zaraznih bolesti ne dozvoljava da prelaze sa životinja na ljude, ali manji broj ipak može.\nDa li je među 800 bolesti čoveka koje su poreklom od životinja i kovid i kako da se zaštitimo od sopstvenih ljubimaca objašnjava profesor doktor Dejan Krnjaić sa Fakulteta veterinarske medicine.\nTokom poslednjih meseci, dosta se spekuliše da i životinje boluju od kovda 19, ali i tome da li mogu da prenesu taj virus na čoveka. To, pre svega, muči vlasnike kućnih ljubimaca, ali i domaćih životinja.\nProfesor doktor Dejan Krnjaić sa Fakulteta veterinarske medicine naglašava da životinje mogu da budu zaražene i da postoji nekoliko dokumentovanih slučajeva u svetu kada su kućni ljubimci, psi i mačke, bili zaraženi.\n„Bila je malo veća infekcija u zoološkom vrtu u Njujorku gde su tigrovi i lavovi oboleli, međutim, svi su se vrlo brzo oporavili“, naveo je Krnjaić dodajući da postoji samo jedan dokazan slučaj prenošenja sa domaćih i divljih životinja na čoveka na farmi vizona.\n„Koronavirusi su velika grupa srodnih virusa i sve vrste životinja imaju određene infekcije – jednu ili dve bolesti. Tako se kod živine javlja infektivni bronhitis, kod svinja gastroenteritis, postoje korona-infekcije i pasa i mačaka. Svi ovi virusi su neki daleki rođaci koji su pre oko 10.000 godina počeli da se razdvajaju“, objašnjava gost Jutarnjeg programa.\nPrema njegovim rečima, koronavirusi su specifično vezani za određenu vrstu i kod onih virusa koji postoje dugo i ne mogu inficirati ljude, bilo je dovoljno vremena da se naprave vakcine i one postoje.\n„Vakcine se ne mogu tako brzo napraviti, a pored toga postoji dug proces potvrđivanja njihove efikasnosti i bezbednosti po pacijenta. Registracija vakcina traje malo duže. Postoje tri faze minimalnog kliničkog ispitivanja, predklinička ispitivanja“, navodi dr Krnjaić i dodaje da naučna javnost veruje da će do kraja sledeće godine vakcina protiv koronavirusa biti prisutna.\nBolesti koje ljubimci i domaće životinje prenose na čoveka Na čoveka se sa životinja najčešće prenose salmoneloza, stafilokoke, besnilo, veliki broj parazita, ali te bolesti nisu ni previše česte niti opasne.\n„Kod ljudi imate 1.400 infektivnih oboljenja, a 62 odsto, odnosno preko 800 su poreklom od životinja. Neka su se vremenom prilagodila na ljude“, naglasio je Krnjaić.\nJedan od najvećih prenosilaca salmoneloze na čoveka je vodena kornjača.\n„Još početkom sedamdesetih godina američki FDA, njihova ključna institucija koja se bavi procenom rizika kada su hrana i lekovi u pitanju, doneo propis da male kornjače veće od 10 santimetara moraju da budu testirane na salmonelu“, kaže profesor Krnjaić.\nVlasnici moraju da čiste i vrše dezinfekciju kaveza i kada to rade da imaju rukavice da bi se zaštitili. To je deo standardne procedure kojom se održava zdravlje ljubimca i porodice“, naglasio je Krnjaić.\nMnogo je korisnih aspekata držalja kućnog ljubimca: „Smirenost, veća sigurnost, niste usamljeni. Dokazano je da regulišu visok pritisak, dijabetes, holesterol, trigliceride. Povratna sprega između ljubimca i vlasnika, uključujući i veći broj šetnji i izlazaka iz kuće, veoma je dobra“.\nČim se primeti da je kućni ljubimac bolestan, poručuje dr Krnjaić, mora se otići kod veterinara. Takođe, redovno čistiti ljubimce od parazita da se ne bi desilo da ehinokokus ili toksokara pređu na čoveka.\nTUŽNOM VLASNIKU ZA 35.000 $ KLONIRALI UGINULU MAČKU! Čovek se preporodio, opet se igra sa svojim LJUBIMCEM (VIDEO)


Pohotni nastavnik iz Laktaša: Učenicama ostavljao perverzne komentare i broj telefona - Klix.ba\nBiH Pohotni nastavnik iz Laktaša: Učenicama ostavljao perverzne komentare i broj telefona\n11.11.2014. u 10:27\nBijeljina Zvornik MUP RS nastavnik\n4/5 Petko Drakulić (Foto: Facebook)\n5/5 OŠ "Sveti Sava"\nNastavnik Tehničkog obrazovanja u Osnovnoj školi "Sveti Sava" u Zvorniku dobio je otkaz nakon što je otkriveno da je učenicama na Facebooku ostavljao neprimjerene komentare.\n"Koja ribica", "Draga, godine su nebitne, kada ga zavučem zavole ga više nego rođenu majku", samo su neki od komentara ostavljenih na fotografijama učenica.\n"Policija vrši provjere navoda da imenovani posjeduje falsifikovanu diplomu o stečenoj stručnoj spremi i sve ove radnje se rade u saradnji i koordinaciji sa Okružnim tužilaštvom u Bijeljini", izjavila je za Klix.ba glasnogovornica CJB Bijeljina Aleksandra Simojlović.\nDirektor Osnovne škole "Sveti Sava" Radomir Petrović nam je potvrdio da je Petko Drakulić primljen u radni odnos na određeno vrijeme nakon objavljenog konkursa za prijem nastavnika Tehničkog obrazovanja.\n"Bio je uposlenik naše škole, ali se na Facebooku dopisivao sa djecom i upućivao je komentare koji nisu u skladu sa njegovom profesijom, čim sam to saznao ja sam prekinuo ugovor s njim. On je uzeo rješenje i otišao iz naše škole", kazao nam je Petrović.\n"Što se tiče škole, niko nije provjeravao validnost diplome. Mi nemamo više ništa s njim, on je iz Laktaša, a ovdje je prekinuo radni odnos od 60 dana i otišao je odavde", kazao nam je Radomir Petrović.\n"Izbačen sam iz škole u Zvorniku zbog ničega, kažu da sam provocirao djevojčice, nikad ne bih dječicu provocirao i dirao, fukare koje su me uništile platit će mi za ovo. Svoj autoritet nikad nisam ispoljavao na dječici. Samo da kažem da se vraćam jači nego ikad", poručio je ovaj nastavnik.\nIstraga koju provodi Okružno tužilaštvo u Bijeljini će utvrditi detalje ovog slučaja. Facebook je postao itekako moćan alat za utvrđivanje seksualnih prijestupa i pedofilije. Nerijetko se u svijetu dešava da prosvjetni radnici budu otkriveni putem društvenih mreža, a najvažnije je da djeca ovakve slučajeve prijave direktorima škola i policijskim upravama.\n8h 21min 21\n8h 57min 54\n9h 25min 3\n9h 29min 94


Život i smrt kineskih javnih bicikala: Kako je od starog prevoznog sredstva nastao nov biznis - Daljine.rs\nBroj javnih bicikala u Kini je “prešišao” 210 miliona još prošle godine, a samo u Pekingu ih je skoro tri miliona.\nBicikl je oduvek bio omiljeno prevozno sredstvo u Kini. Nekada su ga vozili jer sebi nisu mogli da priušte skuplje prevozno sredstvo, a danas je postao moda. Ovakav način prevoza smanjuje gradske saobraćajne gužve, jeftiniji je od automobila ili metroa, i smanjuje zagađenje, o kom Kinezi sve češće razmišljaju. Naročito onih dana kada vazduh bukvalno mogu da vide.\nPeking je potpuno ravan, pa je i to bitan faktor koji utiče na masovno korišćenje bicikala. Staze za bicikliste izgrađene su svuda i dovoljno su široke da prime sve koji vole da se voze na dva točka. Zato su, kako piše Nedeljnik, desetine startap kompanija u Kini u starom prevoznom sredstvu prepoznale nov biznis. I tako je stvoreno tržište bicikala za iznajmljivanje.\nNa desetine startap kompanija u Kini, u starom prevoznom sredstvu prepoznale su nov biznis\nKoncept je prilično jednostavan: korisnik preuzme aplikaciju za mobilni telefon, skenira QR kod sa bicikla i on se otključa. Kada završite vožnju, ostavite bicikl bilo gde i zaključate ga. Takođe, aplikacija prikazuje mapu sa najbližim biciklima, beleži vam svaki pređeni metar i put kojim se krećete. Kasnije znate koliko ste prešli, kalorija izgubili i pomogli smanjenju zagađenja vazduha. Ali i uštedeli. Za mesec dana vožnje platićete tek oko 300 dinara.\nBroj javnih bicikala u Kini je “prešišao” 210 miliona još prošle godine, a samo u Pekingu ih je skoro tri miliona. Dve glavne kompanije za iznajmljivanje bicikala u kineskoj prestonici su “Mobajk” i “Ofo”. Osim „Mobajkovih” narandžastih i „Ofovih” žutih bicikala, pored puteva u gradu moguće je videti i neke plave, bele i crvene zaključane i napuštene bicikle. Ostali su kao spomenici krajputaši kompanijama koje nisu preživele na ovom novom tržištu.\nBroj javnih bicikala u Kini je “prešišao” 210 miliona još prošle godine, a samo u Pekingu ih je skoro tri miliona\nMnogi bicikli za iznajmljivanje, ipak, ne završavaju pored puta već na pravim “grobljima” bicikala. Svet su obišle fotografije hiljada nagomilanih šarenih bicikala širom Kine, koje iz vazduha deluju kao polja holandskih lala. Gledano izbliza, to je veliki problem sa kojim se suočavaju gradske, ali i provincijske vlade u Kini. Samo u gradu Nanđingu, u istočnoj provinciji Đijangsu, gomila javnih bicikala dostigla je 300.000. To je sasvim dovoljan broj da svaki stanovnik Novog Sada može da se preveze.\nBrda bicikala stvorena su i u brojnim drugim gradovima, poput Šangaja, Guangdžoua, Vuhana, Sijamena. Da stvar bude zanimljivija, nije reč o pokvarenim, već o ispravnim biciklima. Neki su čak potpuno novi, voženi jednom ili dvaput. Njih je zaplenila policija ili gradske vlasti, jer su bili nepropisno parkirani. U gradovima poput Nanđinga, propisana su mesta na kojima se bicikli mogu parkirati.\nU gradovima poput Nanđinga, propisana su mesta na kojima se bicikli mogu parkirati\nU praksi, svako parkira gde mu je najzgodnije: ispred zgrade, prodavnice, pored prve bandere ili na autobuskom stajalištu. Na ulazu u metro stanicu ili na samim vratima tržnog centra. Zato nepropisno parkirane bicikle grad pokupi i baca na gomilu. Logično pitanje bilo bi: zašto kompanije ne uzmu svoje bicikle nazad? Baš kao što biste morali da platite kaznu parking servisu kada “pauk” odnese vaš automobil, tako i kompanije moraju da plate kaznu da bi preuzele svoj bicikl.\nPrimera radi, u Nanđingu, kazna po biciklu iznosi 50 juana, što je oko 750 dinara, plus 15 juana za svaku nedelju koju je bicikl “odležao” zaplenjen. Kada pomnožite te sume sa onih 300.000, razumećete zbog čega ih kompanije ne uzimaju. Kako je nova tehnologija skeniranja koda kojim se otključava bicikl stvorila novi biznis, tako je moguće da tehnologija reši problem “groblja” bicikala.\nSvaki dvotočkaš ima preciznu GPS lokaciju na mapi, pa u teoriji postoji mogućnost da oni koji bicikl parkiraju na neobeleženim mestima budu kažnjeni. U praksi, tako nešto se nikada nije dogodilo, iako su kompanije za deljenje bicikala kažnjavanje najavljivale više puta.


Čerkez: U FBiH je stabilna situacija – TVSA.BA\nNaslovna/Vijesti/Bosna i Hercegovina/Čerkez: U FBiH je stabilna situacija\nPonedjeljak, 13 Aprila 2020, 13:24\nU Federaciji Bosne i Hercegovine bilježi se kontinuitet u broju zaraženih koronavirusom, što je još zadovoljavajuće stanje, ali ne i za opuštanje.\nTo je, u osnovi, poruka člana Kriznog štaba Federalnog ministarstva zdravstva i pomoćnika ministra za javno zdravlje Gorana Čerkeza tokom njegovog današnjeg obraćanja javnosti o aktuelnoj pandemiji koronavirusa.\nČerkez je potcrtao da i pored dosta stabilne trenutne situacije u FBiH, treba i dalje poštivati propisane mjere protiv epidemije.\nIzrazio je nadu da neće biti većih problema u narednih sedam do deset dana, kada će se pokazati ima li novooboljelih osoba po isteku roka u kojem je protekle sedmice bilo dozvoljeno kretanje osobama starijim od 65 godina radi podizanja penzija.\nO eventualnom popuštanju preduzetih mjera protiv širenja epidemije je još rano govoriti, kazao je Čerkez podsjećajući na preporuke Svjetske zdravstvene organizacije da ublažavanje mora biti lagano, shodno situaciji, na način da ne pojačava rizik.\nGoran Čerkez je pozvao građane u FBiH da prijavljuju ljude koji tokom vikenda krše propisane mjere okupljajući se na izletištima u broju većem od dozvoljenog. Takvih prekršilaca nema puno, dodao je Čerkez, naglasivši da je oprez i dalje itekako potreban, kao i da postoje sankcije za nepropisno ponašanje.\nU borbi protiv epidemije uspjeh zavisi od svih nas, potcrtao je ovaj član Kriznog štaba.\nNa molbu novinara da prokomentira sumnjiva bolovanja ljekara u vrijeme epidemije, kazao je da prvo želi pohvaliti one zdravstvene djelatnike koji su od početka na prvoj liniji borbe protiv koronavirusa i zbog čijeg je angažmana trenutna situacija u FBiH zadovoljavajuća.\nZa njihove kolege koji su baš u vrijeme epidemije na bolovanju, kazao je da su poslodavac ili Zavod zdravstvenog osiguranja instance u čijoj je nadležnosti provjera zloupotreba te vrste i dodao da za zloupotrebe postoje sankcije.\nProcenat smrtnosti u odnosu na broj zaraženih u Bosni i Hercegovini je oko četiri posto, kazao je također Čerkez odgovarajući na novinarska pitanja te naglasio da je ‘vrlo, vrlo rano’ govoriti o kompletnoj statistici.\nOno što je izvjesno jeste da je, zahvaljujući poduzetim mjerama, smanjen mogući udar na zdravstveni sistem na početku epidemije, konstatirao je Čerkez.


Robinzon Kruso : Danijel Defo\nNaslov originala: Robinson Crusoe / Daniel Defoe\nRoman Robinson Kruso opisuje nam zivot i cudne pustolovine Robinsona Krusoa mornara iz Jorka, koji je dvadeset i osam godina ziveo sasvim sam na nenaseljenom ostrvu kraj americke obale, blizu usca velike rijeke Orinoko, posto je bio izbacen na obalu poslije brodoloma i kako su ga najzad isto tako cudno spasli gusari.\nNaši čitaoci se sa avanturama Robinsona Krusoa druže još od davne 1799. godine kada je Nikola Lazarević "sa nemačkog preveo i u Budimu štampao znamenitu knjigu Danijela Defoa, "Život i neobične avanture slavnoga Engleza Robinsona Krusoa od Jorka, sopstvenom rukom njegovom napisana. Čast prva."\nDefoova knjiga je u srpsku javnost stizala u najraznovrsnijim oblicima (u prevodu sa engleskog originala, ali i sa nemačkog, italijanskog i ruskog jezika), utičući na čitaoce različitog uzrasta i različitog nivoa obrazovanja, o čemu postoje brojni pisani tragovi u srpskoj nauci i beletristici.\n2019; latinica; 21 cm; 130 str.; 978-86-81464-11-3;\nDanijel Defo (autor)\nIzdavač: Tanesi; 2019; latinica; 21 cm; 130 str.; 978-86-81464-11-3;\nDaniel Defo (Daniel Defoe) engleski romanopisac koji je živeo u drugoj polovini XVII i prvoj polovini XVIII veka, tačnije, od 1660. do 1731. godine.Pisao je romane i pamflete. Najznačajnije su mu knjige: Kapetan Singlton, Zapisi iz doba kuge, Pukovnik Džek, Mol Flanders, Roksana, Savršeni engleski trgovac i roman Robinzon Kruso.\nRobinson Kruso (skraćena verzija)\nOgled o poslovima\nRobinson Kruso - elektronska knjiga\nRobinson Kruso - Robinson Crusoe\nLektira za osnovnu školu (V razred)


Yolar bei Uzivo rezultati\nVeröffentlicht am 24.02.2017 Autor Mat\t0 Kommentare zu Uzivo rezultati\nUZIVO REZULTATI - LIVESCORE UŽIVO. UZIVO REZULTATI - LIVESCORE UŽIVO. Objašnjenje: Livescore nogometni servis na ipsumlab.info (rezultati nogometa uživo) nudi kladioničarima i fenovima nogometa servis za preko.\nUzivo rezultati - kann\nPetrolera CD Jaguares -: Usluga nogometni livescore na Rezultati. P U21 Croatia U21 Slovenia Strelci golova, crveni i zuti kartoni, mogucnost odabira zeljenih utakmica za live pracenje sa zvucnom i grafickom signalizacijom. Rivadavia Douglas Haig 3: FUDBAL REZULTATI I TABELE Argentina Primera Division Austria Bundesliga Belgium Jupiler League BiH Premier League Brazil Serie A Bulgaria A PFG Croatia 1. NOGOMET RUKOMET Ostali Odbojka Rugby Kriket. SMS Tipovi Taxi - Mladenovac Posao preko interneta Livescore Livescore Kladionica FCKladionica. Sorry, your browser doesn't support iframe. Bet - No1 za Fudbal! Nogomet livescore, rezultati, tablice. Rezultati utakmica za fudbal u prethodnih 7 dana i raspored utakmica za uzivo rezultati dame free download dana. Bet - No1 za Fudbal! Zrenjaninski put 84c Beograd Srbija email: Kvote za sve fudbalske utakmice sa prikazom pada kvota i rasta kvota. Rezultati za preko nacionalnih fudbalskih liga, Premier liga, Primera, Bundes liga, Seria A i mnoge druge. Fudbal Kosarka Tenis Hokej Am. Fudbal Kosarka Tenis Hokej Am. Tabele za sve fudbalske lige i takmicenja uz detaljnu statistiku. Rezultati uzivo, za ljubitelje sporta i kladjenja, na jednom mestu nude sve najbitnije informacije za fudbal i druge sportove. Haifa Wolfsburg II -: Nogomet livescore, rezultati, tablice. Preuzmite liste i dopune Vremenska lista i dopuna SNL Spain Primera Division Spain Segunda Division Sweden Allsvenskan Switzerland Super League Turkey Super Liga USA MLS Champions League Europa League WC Russia Euro Rezultati za preko nacionalnih fudbalskih liga, Premier liga, Primera, Bundes liga, Seria A i mnoge druge. Usluga nogometni livescore na Rezultati. Nogomet livescore vam omogucava aktuelnost nogometnih utakmica sa svojim ultimativnim livescore servisom! Moj broj Ponuda Rezultati Status tiketa.\nCana - Rezultat LIVE VSV (OTV VALENTINO 14.09.2015) Mozzart kvote Mozzart kvote - PDF Statistike Status tiketa Rezultati Mozzart igre SMS servisi. Nogomet livescore, rezultati, tablice. Zrenjaninski put 84c Beograd Srbija email: Sorry, your browser doesn't support iframe. Svi rezultati na ovom sajtu su.


Sarajevo: Protest protiv eutanazije pasa lutalica\nNapušteni psi u azilu nedaleko od Sarajeva\nPredstavnici udruženja za zaštitu životinja, brojni aktivisti i građani okupili su se u nedjelju na platou ispred zgrade Parlamentarne Skupštine BiH. Protive se izmjenama i dopunama Zakona o zaštiti i dobrobiti životinja BiH, a kojima se predviđa eutanazija pasa nakon 15 dana njihovog boravka u azilu.\nNa mirnim protestima okupilo se oko 200 ljudi koji su došli iz nekoliko bosanskohercegovačkih gradova. Moto okupljanja bio je "Rješenje problema - DA, ubijanje pasa - NE".\nAktivisti poručuju da ni oni ne žele da ostane trenutno stanje na ulicama gradova u BiH kad su u pitanju psi lutalice, a posebno agresivni i bolesni psi, ali navode da ne žele ni ubijanje pasa.\n“Smatram da je eutanazija apsurdan prijedlog i da je neophodno odustati od te ideje te početi sa implementacijom postojećeg zakona. Mi smo svjesni da postoji i druga strana, ljudi koje su psi lutalice napadale, ali ubijanje neće riješiti problem jer smo ubijanje imali u proteklih 50 godina”, kaže Aldin Pašić, predsjednik Udruženja za zaštitu i zdravlje životinja “Anđeo'' iz Sarajeva.\nU Sarajevo su došli i ljubitelji životinja iz Mostara, Tuzle, Zenice i drugih bh. gradova, a sa istom porukom da se problem riješi, ali da ubijanje nije rješenje.\n“Problem nisu životinje, problem su ljudi. Psi se nalaze na ulici zbog onih koji su usvojili, a onda nisu provodili Zakon i zbog neodgovornih vlasnika”, tvrdi Aida Čizmić predsjednica udruženja za zaštitu životinja “Prijatelji” iz Mostara.\n“Ne mogu jednostavno u ovom momentu sagledati kakve bi bile posljedice toga kada bi usvojili. To bi bilo nešto prestrašno”, ističe Nevzeta Tulski, aktivistkinja udruženja “Šapa” iz Odžaka.\nAktivisti udruženja za zaštitu životinja najavili su nastavak aktivnosti i protesta sve dok prijedlog eutanazije ne bude u potpunosti zamijenjen drugom idejom koja će riješiti problem pasa lutalica u BiH.


Saudijska Arabija povukla svog ambasadora iz Njemačke - Klix.ba\nSaudijska Arabija povukla svog ambasadora iz Njemačke\n18.11.2017. u 18:06\nIz saudijskog ministarstva vanjskih poslova je saopćeno da će vlada uputiti protestno pismo njemačkom ambasadoru u Rijadu zbog, kako su kazali, "šokantnih i neopravdanih" izjava koje je Gabriel iznio nakon sastanka sa svojim libanskim kolegom, izvještava Reuters.\n"Takvi komentari izazivaju iznenađenje i neodobravanje Kraljevine Saudijske Arabije koja ih smatra besciljnim i temeljenim na lažnim informacijama koje ne idu korist stabilnosti u ovoj regiji", saopćeno je iz saudijskog ministarstva.\nLiban Njemačka Saudijska Arabija\nFilmska potjera u Crnoj Gori rezultirala hapšenjem dilera sa 170 kilograma skanka\n18.11.2017. u 18:09\nČović: Radončićevi zahtjevi nisu realni, izvršna vlast ostaje ovakva do izbora\n18.11.2017. u 17:45


Trebinjci i Bilećani prednjače u narušavanju javnog reda i mira - Moja Hercegovina\nPočetna / Trebinjci i Bilećani prednjače u narušavanju javnog reda i mira\nTrebinjci i Bilećani prednjače u narušavanju javnog reda i mira\n14. 10. 2016. 11:35\nTREBINJE – Centar javne bezbjednosti Trebinje predstavio je svoj rad od januara do septembra ove godine izvještajem u oblastima javnog reda i mira, bezbjednosti saobraćaja i sprječavanja i otkrivanja kriminaliteta.\nNačelnik sektora policije CJB Trebinje Siniša Laketa naveo je kako zabilježeno 212 slučajeva narušavanja javnog reda i mira u kojima je policija bila prinuđena da primijeni silu 33 puta da bi uspostavila javni red i mir, a evidentirana su 302 prekršaja što je za 4 odsto više nego u odnosu na isti period prošle godine.\nPa je tako na području Trebinja zabilježeno 89 prekršaja, u Bileći 71, Nevesinju 53, Gacku 65, Ljubinju 10 i na Berkovićima 6 prekršaja.\nEvidentirano je osam napada na policiju, što je za 6 napada ili 300 odsto više nego u odnosu na isti period prethodne godine. Pet napada je izvršeno prilikom uspostavljanja narušenog javnog reda i mira od strane policijskih službenika. Policijska stanica Trebinje je u posmatranom periodu rasvijetlila 16 krivičnih djela u oblasti Teških krađa.\nIz oblasti krivičnih djela protiv života i tijela evidentirano je 41 krivičo djelo, podnesena su 34 izvještaja protiv 49 lica. Tom prilikom je povrijeđeno 38 lica, dok su dva lica lišena života.\nLaketa je takođe istakao da je cilj Policijske stanice Trebinje i svih policijskih stanica u Hercegovini bio da poveća prisustvo policije blizu školskih objekata, na ulicama i trgovima, a sve u cilju jačanja subjektivne i objektivne sigurnosti na području opština istočne Hercegovine.


MyCity » Mobilni telefoni » procena telefona\nPoslao: 26 Mar 2007 21:04\nRecimo da je u dobrom stanju, koliko može da košta polovna Nokia 7610?\nPoslao: 26 Mar 2007 21:14\n70-100. Zavisno od opreme i toga kakav si trgovac.\nNajlakse ces da ga prodas na mobilnomsvetu i halooglasima.\nPoslao: 27 Mar 2007 01:00\nNe treba da ga prodam, nego da ga kupim, i to bez punjača sa slomljenom maskom na jednom mestu...\nPoslao: 27 Mar 2007 01:05\nBez punjaca? Hm.. "desna ruka-levi dzep"?\nPa ako je regularno, nemoj da das vise od 50e.\nPoslao: 28 Mar 2007 01:45\nUkupno su 563 korisnika na forumu :: 22 registrovanih, 4 sakrivenih i 537 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: A.R.Chafee.Jr., aleksmajstor, AleksSE, amonsrb, apostata, bojank, dejoglina, djboj, dragon986, HrcAk47, ibssa, ivica976, komkom, kuntalo, miodrag, nenad81, Polemarchoi, sakota79, VJ, xJeremijAx, yrraf, zoranis


ČEKAJU U REDU: Emisija „Bn koktel“ omiljena među pevačima! - PRess Serbia | PR PRess team\nEmisija „Bn koktel“, koja se godinama unazad emituje na „Bn“ televiziji, važi za jednu od omiljenijih emisija među pevačima.\nNovi duh ovoj emisiji dao je voditelj Bojan Belić, koji je uneo neke nove rubrike koje su pevači rado prihvatili.\nTagovibn koktel bojan belic emisija estrada TV


Neukusna šala ili ZAGAĐENJE RIJEKE: Mektićev "PJENA PARTI" na Ukrini uzburkao Srpsku - Srpskainfo\nDragan Mektić, bivši ministar bezbjednosti BiH, skočio je u rijeku Ukrinu punu pjene i taj hepening na svom Tviter profilu nazvao – “pjena parti”.\nFOTO: DRAGAN MEKTIĆ/TWITTER/SCREENSHOT\nTa sapunica, započeta za vikend, nastavila se i juče, unakrsnom paljbom Mektićevih pristalica i protivnika, te ekologa, predstavnika nadležnog mistarstva i internet šaljivdžija raznih vrsta.\nIako još nije jasno ustanovljeno šta je zapjenilo Ukrinu i podiglo buru širom Srpske, iz Ministrstva poljoprivrede, šumarstva i vodoprivrede RS su, povodom Mektićevog partija, “najoštrije osudili upotrebu hemijskih sredstava u prirodnim vodotocima”.\nMinistarstvo je zatražilo od Inspektorata RS hitnu istragu.\nNa osnovu do sada prikupljenih podataka utvrđeno da je pjena koja je korištena u rijeci Ukrini nastala iz topa za generator pene. „Vode Srpske“ su već naložile da se uzme uzorak vode za hemijsku analizu – navedeno je saopštenju Ministarstva u kojem se dodaje da je “neshvatljivo i nedopustivo da se u svrhu zabave u rijeku ispuštaju hemikalije”, te da će “insistirati da se kazne počinioci zagađenja”.\nNaravno, nije trebalo dugo čekati rekaciju Dragana Mektića, koji je, podsjećamo, aktuelni poslanik u Parlamentu BiH, poznat po živopisnim medijskim istupima i kontroverznim hepeninzima.\nOn je, reagujući na promptnu reakciju Ministarstva, prozvao “lažne dušebrižnike iz SNSD-a”.\n– Termoelektrana u Stanarima kad ispusti otpad od crnog uglja, Ukrina bude mutna k’o oranje. Čitav Prnjavor gradsku kanalizaciju ispušta u rijeku Vijaku, pa ne uzimaju uzorke. A ovdje je korištenja eko pjena na biljnoj bazi “Eurolajn” – poručio je Mektić.\nA šta se , ustvari dešavalo na Ukrini u subotu popodne? Da li je zaista u pitanju opasnost od ozbiljnog zagađenja, ili neukusna zabava za široke narodne mase? Koliko se može vjerovati poznavaocima lokalnih prilika, koji su na društvnim mrežama ozbiljno ustvrdili da je u pitanju prirodna pojava jer, navodno, “Ukrina sama tako pjeni, zbog brzaka”?\nDragan Mektić u izjavi za Srpskainfo navodi da ne zna tačno šta se dešavalo jer je na rijeku, kaže, došao oko šest popodne, kad je Ukirna već bila puna pjene.\n– Došao sam na kupalište Prisoje, koje smo mi grđani sami napravili i uredili. Tu je, kao i obično, bilo dosta omladine, pa i žena sa djecom, pošto ljudi, zbog korone, ne mogu da idu na ljetovanje, pa se tu kupaju. Rijeka je već bila zapjenjena, ja sam uskočio da se okupam i iz čiste zabave sam objavio taj simak i nazvao ga pjena partijem – kaže Mektić.\nDodaje da se pjena zadržala na rijeci svega nekoliko minuta i da je besmislena čitava gužva koja se oko toga digla.\n– Ne znam tačno, ali navodno su neki momci iz Banjaluke, da bi se malo zabavili, ubacili tu eko pjenu “Eurolajn”, koja nije štetna – dodaje Mektić.\nEkolozi, međutim, ne misle da je ova neslana šala baš bezazlena stvar. Priroda je blago, a svako zagađenje rijeke, bilo da je ono vizuelno ili biohemijsko, nedopistivo je, poručuju iz Centra za životnu sredinu Banjaluka.\n– Prioda je prelijepa, ne treba je “kititi” i “uljepšavati”, pogotovo ne na ovakav način. Neka donedavni ministar bezbjednosti BiH, koji tvrdi da je pjena bezopasna, kad je već tako upućen, objavi deklaraciju sa sredstva koje je sipano u Ukrinu. I neka tu deklaraciju pošalje u nadležnu inspekciju, pa da svi lijepo vidimo o čemu se tu radi – kaže potpredsjednik Cetra za životnu sredinu Viktor Bjelić.\nBjelić poručuje da je nedopustivo, da ovakve stvari rade i javno promovišu političari, koj su uticajne javne ličnosti i koji tako daju loš primjer građanima.\n– Čak i ako se ispostavi da supstanca koja je sipana u rijeku ne ugrožava opstanak biljnog i životinjskog svijeta, ono što se desilo na Ukrini je skandal, jer je to loša, jeftina predstava i zloupotreba prirode – kaže Bjelić.\nDa Mektićevo ponašanje, ali i reakcija javnosti, ukazuje na površnost i neodgovornost, saglasni su i komunikolozi.\nKomunikolog dr Mladen Bubunić za Srpskainfo ocjenjuje da je ukrinski “pjena parti” samo još jedan dokaz da se kod nas “politika pretvorila u isprazni spektakl”.\n– Kad se ovakvo nešto desi, uvijek se sjetim kako je profesor Miodrag Živanović govorio da smo mi ”društvo sa neograničenom neodgovornošću”. Mektiću, kao odraslom čoveku, a pogotovo kao političaru koji obavlja odgovornu funkciju na koju ga je izabrao narod, ne priliče ovakve egzbicije. Ako se, kako navodi, samo zezao, trebalo je dva puta da promisli prije nego što se našali na takav način – kaže Bubonjić.\nKao prvo – ne postoji eko pjena. Kao drugo, koncentrovani deterdžent koji se koristi na pjena partijima bezopasan je za ljude, ali je opasan za životinjski i biljni svijet. #JustSayin\nVesna Kerkez (@koska_lizi) July 13, 2020\nS druge strane, dodaje, javnost više interesuje što se Mektić brčkao, nego da li je takvo “brčkanje” opasno sa ekološkog stanovišta, ili sa stanovišta uticaja na javnost.\n– Kod nas su političari selebritiji, koje svi oponašaju. Šta ako sutra neki klinici “prihvate izazov” pa u rijeku ubace gomile smeća ili šampona, jer, zaboga, ako to radi Mektić, koji je faca na velikoj političkoj sceni, što ne bi i oni – pita se Bubonjić.\nDeseterac i TV serija o Derventi\nZaimljivo je da je povodom “pjena partija” , pažnja javnosti bila uglavnom usmjerena na Mektića, a da su tek malobrojni iskoritili priliku da postave suštinsko pitanje koliko su rijeke zagađene i ugrožene. Iako je ekološka situacija ozbiljna, dešavanje na Ukrini je iskorišteno uglavnom za – zbijanje šala.\nTako se pojavila poruka da jedna lokalna televizija iz Prnjavora “ekskluzivno” snima TV seriju “Derveta na pjenu od Ukrine”.\nPjesnici amateri su smislili deseterac, po ugledu na čuvenu “Hasanaginicu”.\n“Šta se bjeli u rijeci zelenoj\nneg’ to Mektić svoju šegu tjera”.\nDruštvo Dragan Mektićpjena partizagađenje\nIZDALI SRPSKE POVRATNIKE Mektić optužuje vladajuću većinu zbog migrantskog centra u selu Lipa\n"NE PROLAZI ŽAL ZA CIK" Mektić se obrušio na vladajuću koaliciju\nMEKTIĆ U SUDNICI 4. JUNA Tereti se za zloupotrebu položaja za vrijeme mandata ministra bezbjednosti


Cvijanović: Dokazano da se Ustavni sud BiH okomio na imovinu Srpske – Zvornik Danas\nNaslovna/naslovna/Cvijanović: Dokazano da se Ustavni sud BiH okomio na imovinu Srpske\nIgor Golubović Send an email 9. juna 2020\n„Ono što je još gore jeste da taj sud donosi neustavne odluke. Činjenica da tamo imate strane sudije koji često prave glasački blok da bi se donosile odluke protiv Republike Srpske već govori o nedostatku legitimiteta, autorteta i kredibiliteta tog suda“, rekla je Cvijanovićeva novinarima u Banjaluci.\n„Sve ono što je OHR nekada radio, donoseći određene odluke koje su izlazile izvan ustavnih okvira da bi na neki način punio kapacitetom nivo BiH i odluzimao ili uskraćivao nadležnosti Republici Srpskoj, to je sada nastavio Ustavni sud i nama je jasana politika koja stoji iza svega toga“, poručila je predsjednik Srpske.\n„Ono što je republičko ostaje republičko. Nigdje u Ustavu ne piše da to pripada BiH. Privatizacija je sprovedena na osnovu teritorijalnog i funkcionalnog principa, a na tim principima su rješavani svi drugi procesi. Ovo je zadiranje u ono što je suštinski važno, a to je da, osim nadležnosti koje imate, morate da imate svoju imovinu“, naglasila je Cvijanovićeva.\nsrpska ustavni sud bih zeljka cvijanovic


Završena projektna dokumentacija za legalizaciju objekata u okviru programa "Exchange 5" | (Vesti - 30. 07. 2020) Subotica.com\n30.07.2020. u 11:33h\nProgram "Exchange 5", čija je ukupna vrednost 4,75 miliona evra finansira Evropska unija, a sprovodi Ministarstvo za državnu upravu i lokalnu samoupravu, i cilj ima unapređenje upravljanja imovinom i lokalne planske i budžetske procese, kao deo reformisanja javnih finansija u gradovima i opštinama.\nU okviru prve komponente Programa podržana je implementacija dodele bespovratnih sredstava za lokalne projekte, usmerena na unapređenje upravljanja imovinom u gradovima i opštinama Srbije, za šta je iz fonda EU za 18 projekata opredeljen iznos od 3 miliona evra za 48 lokalnih samouprava gde spadaju i Grad Subotica i Opština Senta koji realizuju projekat "Samo pravno zaokružena javna svojina je dobra javna svojina".\nProjekat je započet potpisivanjem Ugovora o dodeli bespovratnih sredstava između Vlade Srbije, Grada Subotice i Opštine Senta, a ukupan budžet je 240.095 evra, od čega je 163.600 opredeljeno iz budžeta Subotice. Iznos bespovratnih sredstava iznosi 181.343 evra, odnosno 75,53 odsto.\n- Grad Subotica odlučio je da sve svoje kapacitete kroz ovaj projekat fokusira na ozakonjenje objekata koji imaju izuzetan javni značaj, u cilju budućeg ulaganja u iste zarad poboljšanja uslova života stanovnika na teritoriji grada. Raspolaganje javnom imovinom nije veliki problem u Subotici, ali je zato ozakonjenje iste, uvođenje u RGZ i buduća izrada projektno tehničke dokumentacije prepoznata kao goruće pitanje za upravu grada. Legalizacija, upis u RGZ i katastar je glavni preduslov za pravilno, dugoročno i kvalitetno raspolaganje nepokretnostima, jer građani pre svega, očekuju preduzetničku inicijativu, ličnu odgovornost i svakodnevna poboljšanja kvaliteta življenja u lokalnoj zajednici. Kroz ovaj projekat predviđeno je potpuno rešavanje više objekata i lokacija koje su izuzetno značajni - objašnjavaju nosioci projektne aktivnosti.\nKako je istaknuto, detaljnim analiziranjem, dugoročnim planiranjem i velikim iskustvom u projektima, Grad Subotica i Opština Senta prepoznali su potrebe svoje lokalne zajednice u temi projektnog zadatka.\nUgovor o geodetskim uslugama i usluzi pripreme projektno-tehničke dokumentacije za proces legalizacije nelegalnih objekata na teritoriji grada Subotice i opštine Senta potpisan je 4. marta 2020. godine, a Grad Subotica je tada ugovorio posao sa konzorcijumom na čijem je čelu firma „Prostor“, vredan 17,8 miliona dinara.\n- U okviru Projekta završena je projektno tehnička dokumentacija za proces legalizacije 50 objekata, etažiranja 15 i brisanja 23 objekta u Subotici što je bio glavni cilj stavljen pred projektni tim koji je rukovodio procesom od snimanja objekta, izrade elaborata geodetskih radova, katastarsko topografskih planova i projekta geodetskog obeležavanja i elaborata sprovođenja, brisanja objekta, izrade planova posebnih delova i izveštaja o zatečenom stanju objekta, do unošenja u evidenciju i poslovne knjige Grada Subotice i Opštine Senta i popunjavanja podataka o imovini u Centralnoj bazi podataka - navode nosioci.\nKako se još navodi, izvođač radova je u roku izradio projektno tehničku dokumentaciju za legalizaciju 88 objekata u Subotici i legalizaciju 48 objekata u Senti, čime se smatra da je projektna aktivnost uspešno realizovana.\nPostavljeno pre 4 meseca i 16 časova\nlegalizacija legalizacija objekata


Najbolje kreme za ruke - Medical Plants kozmetika - prirodni proizvodi za negu koze tela i lica\nPrirodna kozmetika Medical Plants - BLOG - preporuke, akcije\nKako izabrati najbolje kreme za ruke, često je pitanje ovih dana.\nSada kada smo svedoci širenja korona virusa u svetu, potreba za čestim pranjem ruku je veća nego inače. Često pranje ruku, jači sapuni i deterdženti, kao i intenzivna upotreba dezinfekcionih sredsava čini da ruke postanu suve, koža ispucala, isperutana i hrapava. Neprijatan osećaj zatezanja kože, stvaranje zanoktica, perutanje i pucanje kože, pokreće nas da istražujemo više o mogućnostima poboljšanja kroz upotrebu prirodnih sastojaka za negu i održavanje.\nČesto se pitamo, kako da izaberemo najbolje kreme za ruke i na koje sastojke posebno treba obratiti pažnju prilikom kupovine. Najbolje kreme za ruke su one koje našoj koži nadoknađuju neophodnu vlagu, ishranjuju je, čine je glatkom, elastičnom i sjajnom, ali se i brzo upijaju i ne ostavljaju masan film. Da bismo dobili željeni efekat potrebno je izabrati kreme koje u svom sastavu sadrže sredstva za vezivanje vode (humektanse, kao što su glicerin, propilen glikol...), emolijense, sredstva koja stvaraju okluzioni film (vazelin, voskovi...), hranljiva biljna ulja, vitamine A, B5, E, F...\nU širokoj paleti hranljivih ulja, visoko mesto zauzima ulje žutog noćurka.\nUlje noćurka bogato je slobodnim masnim kiselinama. Njegovu posebnu vrednost čini prisustvo polinezasićenih masnih kiselina: gama-linolne i linoleinske kiseline (omega-3 i omega-6 polinezasićene kiseline). Ove esencijalne kiseline, koje naše telo ne sintetizuje, ali su neophodne za pravilno funkcionisanje. odlična su podrška u nezi suve i oštećene kože. Efekti ulja noćurka su potvrđeni kroz 13 kliničkih studija.\nViše o ulju noćurka i vitaminu A u praktičnoj primeni možete pročitati OVDE.\nVitamin A, liposolubilni vitamin, pomaže oporavku suve, perutave i ispucale kože. Dragocen je upravo u situacijama kada nam isušivanje kože ruku stvara neprijatnost koja nam ograničana komforno funkcionicanje. Kreme koje ga sadrže, blagotvorno će nahraniti naše ruke.\nI drugi vitamini nam pomažu da hidriramo i nahranimo ruke. Najčećše korišćen je pantenol ili B5 (pro-vitamin iz grupe B vitamina). Njegovo svojstvo da hidrira i podrži regeneraciju kože dragoceno je za sve tipone kože.